Irritáló hibajelenség az iPhone X-en
Egyes vásárlók csak késve tudják fogadni a hívásokat, hiába csörög ki idõben a készülék.
Ugyan az Apple iPhone X kritikailag és üzletileg is megosztóra sikeredett, azonban kétség sem férhet hozzá, hogy az abszolút csúcsmobilt beszerezni kívánók számára jelenleg ez az egyik legvonzóbb választás. A kérdéses közönségnek persze már vannak (és lehetnek is) elvárásaik a komplett vagyonba kerülõ termék minõségével szemben, éppen ez teszi arcpirítóvá a mobil legújabb, pont elég sok vásárlót érintõ bugját.

A Financial Times beszámolója szerint (via Engadget) december eleje óta folyamatosan gyûlnek a hívások fogadásával kapcsolatos panaszok az iPhone X-re az Apple terméktámogatási fórumán, mostanra valamilyen formában 800+ vevõ jelezte a hibát.

A bejelentések szerint az érintettek nehezen tudják fogadni a bejövõ telefonhívásokat, ugyanis hiába csörög ki idõben a telefon, az érintõkijelzõje csak 6-10 másodperccel késõbb ébred fel.

Elsõre nem tûnik kritikusnak a probléma, azonban megfigyeléseink alapján az iPhone-tulajok általában a sokat telefonálók táborába tartoznak, azaz könnyen elképzelhetõ, hogy

nem napi 1-2 alkalommal kell tolerálniuk a malõrt. 

Az Apple természetesen vizsgálja a bejelentéseket, de egyelõre nem tudni, hogy mikorra sikerülhet elhárítani a hibát.

Ha szeretne még több érdekes techhírt olvasni, akkor kövesse az Origo Techbázis Facebook-oldalát, kattintson ide!
iPhone X iPhone Apple